Dr. Vargáné Ésik Emese 2017-től iskolánk oktatója. Eleinte közgazdász tanárként, majd 2023-2024-es tanévtől a turizmus-vendéglátás, kereskedelem munkaközösség vezetőjeként dolgozik intézményünkben.

Szakmailag jól felkészült, empatikus oktató. Óráit érthetően és kellő figyelemmel tervezi meg. Tanítási módszereit mindig az igényesség, a szemléletesség jellemzi. Rendszeresen képzi magát, ezzel is például szolgál tanítványai számára.

A munkaközösség munkáját nagy szakértelemmel és kitartó lelkesedéssel fogja össze. Állandó figyelemmel követi a képzési és kimeneti követelményekben bekövetkező változásokat, és azokat megosztja munkaközössége tagjaival, akikkel jó kapcsolatot alakított ki.

Az együttműködés, az együtt munkálkodás híve. Folyamatos figyelemmel követi a szakmai versenyeket, szakmai hozzáértésével segíti a diákok felkészítését. Munkáját lendületesség, szakmaszeretet, elhívatottság jellemzi. A tanulóközösség életét kiemelkedő szervezőkészséggel irányítja. Tanítványainak szívesen szervez szakmai programokat.

Az intézményt érintő rendezvények szervezésében, lebonyolításában folyamatosan részt vesz.

Vendéglátóipari oktatóként, osztályfőnökként mindig a gyermek iránti mélységes szeretet, a segítőkészség, az odafordulás és az empátia jellemzi. Embersége, kedvessége és munkabírása mindenki számára példaértékkel bír.